มัดย้อมด้วยปากกา Sharpie มัดย้อมด้วยสีอะคริลิค มัดย้อมแบบดั้งเดิม
ถ้าใช้ปากกา Sharpie อาจจะทำลายใหญ่ๆ ทั้งตัวได้ยากหน่อย แต่วิธีนี้ใช้ทำลายเล็กๆ อย่างดอกไม้กับก้นหอยได้ ส่วนนี้ของบทความจะแนะนำวิธีมัดย้อมลายเล็กๆ โดยใช้ปากกา Sharpie กับแอลกอฮอล์ล้างแผลให้คุณเอง อุปกรณ์ที่ต้องใช้คือ  ปากกามาร์กเกอร์ Sharpie แบบลบไม่ได้ หลายๆ สี (หรือสีที่ชอบ) แอลกอฮอล์ล้างแผล กระบอกหยดสี หรือหลอดหยดยาหยอดตา หนังยาง แก้วพลาสติก ปากกา Sharpie จะเป็นสีใส สีของเสื้อจะทะลุมาได้ แปลว่าถ้าใช้ปากกา Sharpie สีเหลืองวาดลายบนเสื้อสีฟ้าอ่อน ก็จะได้สีเขียวออกมา แต่ถ้าใช้เสื้อขาวแต่แรก สีที่ระบายหรือวาดลงไปจะสีสด ลายชัด เสื้อที่เอามามัดย้อม (หรืออื่นๆ) ต้องสะอาด เพราะถ้ามีน้ำมันหรือสิ่งสกปรก จะทำให้หมึกปากกา Sharpie ไม่ติดทนอย่างที่ควรจะเป็น เลือกว่าจะวาดอะไรเป็นรูปแรก จากนั้นเอาแก้วพลาสติกสอดเข้าไปในเสื้อ ขึงผ้าให้ตึงที่ปากแก้ว มัดด้วยหนังยาง ให้หนังยางรัดปากแก้วจนผ้าขึงตึง คล้ายๆ กับการใช้สะดึงปักผ้า หรือจะใช้สะดึงปักผ้าจริงๆ แทนแก้วพลาสติกกับหนังยางเลยก็ได้ แค่สอดวงกลมตรงกลางเข้าไปในเสื้อ แล้วยึดไว้โดยครอบวงกลมด้านนอกทับบนเสื้ออีกที จรดปลายปากกา Sharpie ที่เนื้อผ้า แล้วเขียนจุดเล็กๆ ต่อไปให้เขียนอีกจุด ห่างกันไม่เกิน 1 ซม. เขียนจุดต่อไปแบบนี้เรื่อยๆ จนได้วงกลมหรือวงแหวน แต่เป็นเส้นประ จะเป็นจุดเล็กหรือจุดใหญ่ก็ได้ แต่อย่าให้ชิดติดกัน จุดที่ว่าต้องอยู่ในผ้าที่ขึงตึงด้วยสะดึงหรือปากแก้ว ต่อไปนี้คือตัวอย่างลายที่น่าสนใจ  ลายพลุ - ให้จุดเป็นวงกลม 2 วงซ้อนลดหลั่นกัน โดยวงกลมหนึ่งก็ใช้ปากกาสีหนึ่ง  ลายดอกไม้ - วาดจุดใหญ่ๆ 1 จุด แล้วทำจุดเล็กๆ เป็นวงรอบๆ จุดเล็กๆ พวกนี้ก็คือกลีบดอกไม้นั่นเอง พอวาดลายจนพอใจแล้ว ก็หยดแอลกอฮอล์ล้างแผลได้เลย จะใช้ที่หยดยาหยอดตา ดูดแอลกอฮอล์ มาหยดใส่ลายก็ได้ แบบนี้จะควบคุมการหยดได้ดี ไม่เลอะเทอะ เหมาะกับลายละเอียด หรือจะใส่แอลกอฮอล์ในขวดหยดสี แล้วเอาไปหยดใส่ลายก็ได้ อันนี้จะคุมยากหน่อย แต่เร็วกว่า ไม่ต้องเติมแอลกอฮอล์บ่อยๆ พอหยดแอลกอฮอล์ไปเรื่อยๆ หมึกปากกา Sharpie จะละลายแล้วแผ่ออกไป จนได้เทคนิคการมัดย้อม ถ้าเลือกใช้แอลกอฮอล์ ก็ตากแป๊บเดียว ไม่ต้องรอนาน พอเสื้อแห้งแล้ว ก็เอาแก้วออกได้เลย จะเอาใส่เครื่องอบผ้า (ใช้ความร้อนสูง) สัก 15 นาที หรือรีดเสื้อตรงลายสัก 5 นาทีก็ได้ ถ้าใช้เตารีด น้องๆ หนูๆ ให้ผู้ใหญ่ทำจะปลอดภัยกว่า แต่จุดสำคัญคือต้องใช้ความร้อนสูงสุด คุณทำเสื้อมัดย้อมได้ด้วยสีอะคริลิคผสมน้ำนี่แหละ ต้องทิ้งช่วงให้เสื้อแห้งหน่อย แต่ก็แค่โยนเข้าเครื่องอบผ้าให้สีเซ็ตตัวด้วยความร้อน เท่านี้เสื้อมัดย้อมสีสวยก็พร้อมใส่ วิธีการนี้จะคล้ายกับวิธีมัดย้อมแบบดั้งเดิม แต่ไม่จำเป็นต้องใช้น้ำร้อน หรือเตรียมการเยอะเท่าแบบดั้งเดิม วิธีนี้จะใช้สีอะคริลิค ที่ทึบกว่าสีย้อมผ้า เลยแนะนำให้ใช้เสื้อสีขาวหรือสีอ่อนๆ จะออกมาสวยกว่า เดี๋ยวเราต้องเจือจางสีด้วยน้ำเปล่าอยู่ดี เพราะงั้นจะยังพอเห็นสีเสื้อจริงๆ จริงๆ แล้วคุณมัดย้อมได้แทบทุกอย่าง ตั้งแต่เสื้อยืด ไปจนถึงกางเกง กระโปรง กระทั่งหมวกแก๊ป ต้องใช้น้ำยา textile medium ½ ส่วน กับสี 1 ส่วน และน้ำ 3 ส่วน เททุกอย่างใส่ขวดพลาสติกสำหรับหยดสีหรือกาว แล้วเขย่าให้เข้ากัน น้ำยา textile medium จะป้องกันไม่ให้สีแข็งกรังหลังแห้ง  ใช้ขวดหยดแยกกันไปตามแต่ละสี สีจะฉ่ำผสมกัน เพราะงั้นอย่าใช้สีตัดกัน อย่างเขียวแดง ฟ้าส้ม และเหลืองม่วง ไม่งั้นจะได้เสื้อออกมาเป็นสีน้ำตาลตุ่นๆ แทน! จะเอาเสื้อแช่น้ำแล้วบิดให้แน่น ไล่น้ำส่วนเกินก็ได้ เพราะเสื้อที่จะมัดย้อมต้องเปียกแค่พอหมาด ระวังอย่าให้เสื้อเปียกโชก จะได้เสื้อมัดย้อมลายไหน ก็แล้วแต่ลักษณะการใช้ยางมัดเสื้อ ต่อไปนี้คือลายมัดย้อมที่คนนิยมกัน  ลายทาง (stripes) เป็นลายพื้นฐานที่ทำง่ายที่สุด แค่พับเสื้อไปมาเหมือนพัดกระดาษ หรือเครื่องดนตรี accordion จนเสื้อกลายเป็นท่อนยาวๆ จะพับทางกว้าง ตามยาว หรือพับเฉียงก็ยังได้ จากนั้นมัดยางที่ปลาย "ท่อนเสื้อ" แล้วมัดยางอีกเส้นห่างลงไป 2 - 3 นิ้ว (5 - 8 ซม.) ทำแบบนี้ไปเรื่อยๆ จนถึงปลายเสื้อ ลายพระอาทิตย์ (sunburst) เป็นลายเหมือนแสงแผ่ออกไปกลมๆ โดยที่แต่ละลำแสงหรือแต่ละวง จะเป็นสีต่างกัน วิธีนี้ให้ม้วนเสื้อจากตรงกลาง แล้วดึงเข้าหาตัว มัดปลายด้วยหนังยาง จากนั้นเลื่อนลงไปอีกหน่อย แล้วมัดด้วยยางอีกเส้น ทำแบบนี้ไปเรื่อยๆ จนได้ "เสื้อท่อนหนา" มัดยางไว้ ลายก้นหอย (spiral) ก็เป็นอีกลายยอดนิยม ให้ปูเสื้อบนพื้นราบ ขยุ้มกลางเสื้อขึ้นมาแล้วม้วนไปเรื่อยๆ จนเป็นขด ประมาณขนมซินนามอนโรล จากนั้นมัดยาง "ก้อนเสื้อ" ที่ได้ แล้วมัดยางอีกเส้นไขว้กันเป็นกากบาท จริงๆ แล้วจะมัดเพิ่มอีกหลายๆ เส้นก็ได้ จะได้ยางเฉียงไปมาเหมือนรอยหั่นแบ่งพิซซ่าหรือเค้ก ให้หาอะไรมารองไว้ก่อน เช่น กล่องพลาสติก หรือถาดอลูมิเนียม จากนั้นกดปากกระบอกสีที่ผ้าส่วนนั้น แล้วบีบเบาๆ เพื่อให้สีซึมเข้าไปในผ้าโดยตรง ไม่เลอะไปส่วนอื่น วางตะแกรงบนทิชชู่ซับน้ำมันหนาๆ หนังสือพิมพ์ หรือถาดอบขนม แล้ววางเสื้อที่ย้อมแล้วพักไว้บนตะแกรง อย่าแกะยางออก สีย้อมส่วนเกินจะได้ไหลลงไปข้างล่าง ไม่ขังอยู่ในเสื้อ ทิ้งไว้แบบนี้ 1 ชั่วโมง ให้สีย้อมผ้าเซ็ตตัว ตอนนี้เสื้อเกือบจะแห้งแล้ว เหลือแต่ตรงกลางที่อาจจะยังเปียกๆ อยู่ ให้เอาไปตากแดดจนแห้งสนิท เสื้อจะได้หายยับด้วย ยิ่งอยู่ในที่เย็นๆ ชื้นๆ เสื้อจะยิ่งแห้งช้า ถ้าอยากให้สีติดทนนาน ให้เอาเสื้อไปอบในเครื่อง 15 นาที เท่านี้เสื้อมัดย้อมของคุณก็พร้อมซักและพร้อมใส่ ถึงจะเป็นวิธีที่ต้องเตรียมการหลายขั้นตอน แต่บอกเลยว่าทำจริงแล้วง่ายแถมสนุก ถ้าผสมเกลือหรือน้ำส้มสายชูในสีย้อมด้วย ก็ไม่ต้องแช่ผ้าไว้นานๆ สีย้อมผ้าจะโปร่งใส ไม่ใช่สีทึบ ถ้ามัดย้อมผ้าขาว ผลงานที่ได้จะออกมาสีสันสดใสกว่า แต่จะใช้ผ้าสีอ่อนอื่นๆ ก็ได้ เช่น สีพาสเทล เหลือง สีเนื้อ หรือเทาอ่อน แต่ก็ต้องทำใจว่าสีย้อมจะไปกลืนกันกับสีจริงๆ ของผ้า เช่น ถ้าจะมัดย้อมเสื้อเหลืองด้วยสีน้ำเงิน ก็จะออกมาเป็นสีเขียวแทน  เสื้อผ้าที่มัดย้อมได้ดีที่สุด คือผ้าคอตตอน ลินิน เรยอน และขนสัตว์ (wool) ให้หลีกเลี่ยงเส้นใยอะคริลิค โลหะ โพลีเอสเตอร์ และผ้ายืด เพราะย้อมสีไม่ค่อยติด หรือไม่ติดเลย  จริงๆ แล้วคุณมัดย้อมได้แทบทุกอย่าง ตั้งแต่เสื้อยืด ไปจนถึงกางเกง กระโปรง กระทั่งหมวกแก๊ป สีย้อมผ้าไม่ได้ย้อมแค่ผ้าขาวที่ใช้ แต่อาจจะเลอะไปถึงเสื้อผ้าที่คุณใส่อยู่ ถ้าไม่ระวัง ที่แน่ๆ คืออาจไประคายผิว ถ้าเลอะมือก็ติดนาน 2 - 3 วัน เราต้องป้องกันไว้ก่อน ทั้งเสื้อผ้าและมือของคุณ โดยสวมใส่อะไรกันเปื้อน เคล็ดลับที่แนะนำก็คือ  สวมเสื้อผ้าเก่าๆ ที่เปื้อนหรือสกปรกได้ไม่เป็นไร ถ้าเป็นเสื้อผ้าสีเข้มยิ่งดี เพราะสีย้อมผ้ากระเด็นใส่แล้วไม่เป็นที่สังเกตเหมือนผ้าสีอ่อน ถ้าไม่มีเสื้อผ้าเก่าเหลือใช้ ให้ใส่กางเกงขาสั้น เสื้อแขนกุด แล้วสวมผ้ากันเปื้อนทับอีกที สวมถุงมือพลาสติก เหมือนที่ใส่เวลาล้างจานหรือย้อมผม จริงๆ แล้วมีเสื้อคลุมพลาสติก สำหรับใส่กันเปื้อนเวลามัดย้อมโดยเฉพาะด้วย ลองหาซื้อตามแผนกงานฝีมือ จะเห็นพวกเสื้อขาวกับอุปกรณ์มัดย้อมต่างๆ มัดย้อมเป็นกิจกรรมที่เลอะเทอะน่าดู ถึงคราบสีจะล้างได้ด้วยแอลกอฮอล์ แต่จะปลอดภัยสุดถ้าออกไปทำนอกบ้านซะเลย แต่ถ้าจำเป็นต้องมัดย้อมในบ้าน ให้ปูหนังสือพิมพ์ทับกันหลายๆ ชั้นบริเวณที่จะมัดย้อม กันเปื้อนไว้ก่อน เสื้อมัดย้อมส่วนใหญ่จะออกมาสวยน่าใส ถ้าใช้ 2 - 3 สี โดยเลือกที่เป็นแม่สี (แดง เหลือง และน้ำเงิน) หรือสีรอง (ส้ม เขียว และม่วง) ถ้ารู้จำนวนสีที่จะใช้ ก็จะรู้จำนวนถังน้ำที่ต้องใช้ เพราะแต่ละสีต้องแยกถังกันไปเลย โดยเทน้ำร้อนใส่ถัง เทสีย้อมผ้าลงไป แล้วผสมให้เข้ากัน น้ำที่ใช้ต้องร้อน 60°C (140°F) ขึ้นไป ส่วนใหญ่สีย้อมผ้าต้องเจือจางด้วยน้ำร้อนก่อนใช้งาน แต่จะใช้น้ำมากแค่ไหน ก็ขึ้นอยู่กับยี่ห้อสีที่ใช้ โดยทั่วไปคือสีแบบน้ำ ½ ถ้วยตวง (ประมาณ 110 มล.) กับน้ำร้อน 2 - 3 แกลลอน (7.5 - 12 ลิตร) ถ้าเป็นผงสี ต้องละลายกับน้ำร้อน 1 ถ้วยตวง (225 มล.) ซะก่อน แล้วค่อยเอาไปผสมกับน้ำ 2 - 3 แกลลอน อาจจะฟังดูแปลกๆ ว่าต้องใส่เกลือหรือน้ำส้มสายชูด้วยเวลาย้อมผ้า แต่บอกเลยว่าถ้าผสมอะไรก็ได้ใน 2 อย่างนี้ลงไปในน้ำสีย้อมผ้า นอกจากสีสดใสขึ้นแล้ว ยังช่วย "ล็อคสี" ให้ติดแน่นทนนานยิ่งขึ้นด้วย พอใส่เกลือหรือน้ำส้มสายชูลงไปแล้ว ก็คนผสมอีกทีให้เข้ากัน ต่อไปนี้คือวิธีผสมเกลือหรือน้ำส้มสายชูในน้ำสี  ถ้าเป็นผ้าคอตตอน ลินิน เรยอน หรือรามี ให้ใส่เกลือ 1 ถ้วยตวง (280 กรัม) ต่อน้ำทุก 3 แกลลอน (11 ลิตร) ถ้าเป็นผ้าไนลอน ผ้าไหม หรือขนสัตว์ ให้ใส่น้ำส้มสายชูกลั่นขาว 1 ถ้วยตวง (225 มล.) ต่อน้ำทุก 3 แกลลอน (11 ลิตร) จะได้เสื้อมัดย้อมลายไหน ก็แล้วแต่ลักษณะการใช้ยางมัดเสื้อ ต่อไปนี้คือลายมัดย้อมที่คนนิยมกัน  ลายทาง (stripes) พับเสื้อไปมาเหมือนพัดกระดาษ หรือเครื่องดนตรี accordion จะพับทางกว้าง ตามยาว หรือพับเฉียงก็ยังได้ จากนั้นมัดยางที่ปลาย แล้วมัดยางอีกเส้นห่างลงไป 2 - 3 นิ้ว (5 - 8 ซม.) ทำแบบนี้ไปเรื่อยๆ จนถึงปลายเสื้อ จะได้เสื้อออกมาเป็นท่อน ลายพระอาทิตย์ (sunburst) เป็นลายเหมือนแสงแผ่ออกไปกลมๆ โดยที่แต่ละลำแสงหรือแต่ละวง จะเป็นสีต่างกัน วิธีนี้ให้ม้วนเสื้อจากตรงกลาง แล้วดึงเข้าหาตัว มัดปลายด้วยหนังยาง จากนั้นเลื่อนลงไปอีกหน่อย แล้วมัดด้วยยางอีกเส้น ทำแบบนี้ไปเรื่อยๆ จนได้ท่อนเสื้อ ลายก้นหอย (spiral) ให้ปูเสื้อบนพื้นราบ ขยุ้มกลางเสื้อขึ้นมาแล้วบิดเล็กน้อย ม้วนไปเรื่อยๆ จนเป็นขดเหมือนขนมซินนามอนโรล จากนั้นมัดยาง "ก้อนเสื้อ" ที่ได้ แล้วมัดยางอีกเส้นไขว้กันเป็นกากบาท จริงๆ แล้วจะมัดเพิ่มอีกหลายๆ เส้นก็ได้ จะได้ยางเฉียงไปมาเหมือนรอยหั่นแบ่งพิซซ่าหรือเค้ก เอาเสื้อที่มัดแล้ว มาจุ่มบางส่วนลงในสีย้อม ถ้าจะย้อมหลายสี ให้จุ่มสีที่อ่อนที่สุดก่อน โดยแช่เสื้อไว้ 4 - 10 นาทีค่อยเอาออก ถ้าอยากได้สีสดเข้ม ให้แช่เสื้อทิ้งไว้ 30 นาทีเลย  ถ้าใช้หลายสี ให้ล้างส่วนที่เพิ่งย้อมด้วยน้ำเย็นก่อน เพื่อกำจัดสีส่วนเกิน บีบน้ำออกจนเสื้อหมาด แล้วค่อยจุ่มสีถัดไป ยิ่งแช่เสื้อไว้ในสีย้อมนานแค่ไหน สีก็ยิ่งออกมาเข้ม ถ้าน้ำร้อนเกินไปจนทำงานไม่สะดวก ให้ใส่ถุงมือล้างจานแทน หรือใช้ตะเกียบ ไม่ก็ที่คีบน้ำแข็งหรือเนื้อแทน เวลาหยิบเสื้อไปมา พอย้อมเสื้อได้สีตามที่ชอบแล้ว ก็ให้ใช้กรรไกรตัดหนังยางที่มัดเสื้อไว้ แล้วเอาเสื้อออกไปล้างน้ำเย็น กำจัดสีย้อมผ้าส่วนเกิน ให้ล้างน้ำเปล่าจนน้ำใส เสร็จแล้วบิดเสื้อให้หมาด ซักเสื้อที่มัดย้อมแล้วด้วยน้ำอุ่นกับน้ำยาซักผ้าสูตรถนอมผ้า เสร็จแล้วล้างด้วยน้ำเย็นอีกที จากนั้นตากให้แห้ง หรือจะเอาใส่เครื่องอบผ้าก็ได้
ลองย้อมเสื้อด้วยปากกา Sharpie. เริ่มจากเสื้อขาวสะอาดๆ. ใส่แก้วพลาสติกในเสื้อ แล้วใช้หนังยางรัด. เริ่มจากวาดจุดเป็นวงกลมเป็นวงแหวน. หยดแอลกอฮอล์ใส่ลายที่วาดไว้. ตากให้แห้ง. ใช้ความร้อนให้ลายเซ็ตตัว. ลองทำเสื้อมัดย้อมด้วยสีอะคริลิค. เตรียมเสื้อขาวที่จะมัดย้อม. เตรียมสี. พรมน้ำใส่เสื้อ. เอาหนังยางมัดเสื้อ. ย้อมสีตามช่วงที่แบ่งไว้. ตากเสื้อไว้บนตะแกรง แล้วรอจนสีเซ็ตตัว. แกะยางออก แล้วตากเสื้อให้แห้ง. ความร้อนจะทำให้สีเซ็ตตัว. ใช้วิธีมัดย้อมแบบดั้งเดิม. ใช้ผ้าสีขาว. กันตัวเปื้อน. กันสถานที่เลอะเทอะ หรือออกไปทำนอกบ้าน. เลือกว่าอยากมัดย้อมให้เสื้อเป็นสีไหน กี่สี. เตรียมสีย้อม. ลองเติมเกลือหรือน้ำส้มสายชูในน้ำสีด้วย สีจะเซ็ตตัวเร็วขึ้น. เอาหนังยางมัดเสื้อ. เริ่มย้อมเสื้อ. ล้างน้ำเปล่า. ซักมือแล้วตากให้แห้ง.
https://www.wikihow.com/Tie-Dye-a-Shirt-the-Quick-and-Easy-Way https://www.wikihow.com/Tie-Dye-a-Shirt-the-Quick-and-Easy-Way https://www.wikihow.com/Tie-Dye-a-Shirt-the-Quick-and-Easy-Way
Using Sharpies to Dye Your Shirt Using Acrylic Paints to Dye Your Shirt Using the Traditional Method to Dye Your Shirt